মুখ্যমন্ত্রীর নামে ‘মিথ্যাচার’, তোপ ব্রাত্য বসুর

কলকাতা: স্থায়ী উপাচার্য পদে ইন্টারভিউতে (Interview) ডাক না পাওয়া নিয়ে কলকাতা বিশ্ববিদ্যালয়ের (Calcutta University) অন্তর্বর্তী উপাচার্য শান্তা দত্তের মন্তব্যকে কেন্দ্র করে এবার শিক্ষামন্ত্রী ব্রাত্য বসু (Bratya Basu) কার্যত তুলোধোনা করলেন। শনিবার সাংবাদিকদের শিক্ষামন্ত্রী ব্রাত্য বসু বলেন, ‘‘শুধু কলকাতা বিশ্ববিদ্যালয় কেন, অনেকেই ইন্টারভিউতে ডাক পাননি। তালিকা প্রকাশ হলে দেখতে পারবেন।’

অন্যদিকে, ২৮ অগাস্ট তৃণমূল ছাত্র পরিষদের প্রতিষ্ঠা দিবসের দিন পরীক্ষা পিছিয়ে যাওয়া নিয়ে কার্যত দীর্ঘ টানাপোড়ন শুরু হয়েছিল। এরইমধ্য়ে মুখ্যমন্ত্রী অনুরোধ করেছেন বলে যে প্রচার অন্তবর্তী উপাচার্য করেছিলেন, তা ‘মিথ্যেচার’ বলেছেন ব্রাত্য। তিনি বলেন, “পরীক্ষা পিছিয়ে দেওয়ার জন্য মুখ্যমন্ত্রী অনুরোধ করেছেন বলে উনি মিথ্যাচার করেছেন।”

আরও পড়ুন: কৃষ্ণনগরকাণ্ডে পুলিশের জালে ‘খুনী প্রেমিক’-র মামা

ব্রাত্য বসু বলেন, “পরীক্ষা না নেওয়ার কথা উঠছে কোথায়? মুখ্যমন্ত্রী অনুরোধ করেছেন কোথায়? এই মিথ্যাচার কতদিন চলবে? মুখ্যমন্ত্রী অনুরোধ করলে ইমেল থাকবে, হোয়াটসঅ্যাপ থাকবে, চিঠি থাকবে। ”